open-index/open-wikipedia-markdown huggingface dataset:
Kisi Production

**Kisi Production** on islantilainen elokuvayhtiö. Yhtiö on toiminut yhteistyössä muun muassa suomalaisen Solar Filmsin kanssa. Kisi Productionin ja Solar Filmsin yhteistuotantoelokuvia ovat olleet muun muassa *[[Eleven Men Out]]* (2005) ja *[[Dark Floors]]* (2008). Kisi Productionin johtohenkilönä toimii Ingvar Thordarson.

## Aiheesta muualla
* Virallinen kotisivu
Irene Usvasalo

**Irene Usvasalo** oli Mainostelevision televisiokuuluttaja vuosina 1983–1992. Hän esiintyi ruudussa usein itse tekemissään neuleasuissa.

Kuuluttajatyön ohella Usvasalo opiskeli diplomiekonomiksi Helsingin Hankenilla ja työskenteli osuuspankkiryhmässä. 1990-luvun lopulla hän siirtyi pankkityöhön ulkomaille, ensin Amsterdamiin, sitten Brysseliin ja kymmeneksi vuodeksi Viroon. Hän viettää eläkepäiviään Suomen lisäksi Espanjan Torreviejassa.

Usvasalo palasi televisioon vuonna 2021 juontamaan MTV:n Pöllötöllö-sarjaa.

## Teokset
* 

## Lähteet
Murtovarkaus

**Murtovarkaus** tarkoittaa sitä, että joku murtautuu lukittuun tilaan, kuten esimerkiksi asuttuun asuntoon tai muuhun suljettuun tilaan, ja anastaa sieltä irtainta omaisuutta. Toisin sanoen kyseessä on varkaus, jonka yhteydessä tapahtuu murto.

Käsitteenä *murto* tai *murtautuminen* tarkoittaa sitä, että tekijä väkivallan tai viekkauden avulla rikkoo tai avaa lukon, ikkunan tai jonkin muun esteen päästäkseen oikeudettomasti sisään (toisen hallinnassa olevaan) suljettuun tilaan. Sen sijaan omassa hallinnassaan olevaan tilaan kuten asuntoonsa tai autoonsa tällä tavoin tunkeutuminen ei ole tässä mielessä murto.

## Suomi
Murtovarkautta ei ole Suomen rikoslaissa erikseen määritelty eikä tällaista rikosnimikettä ole itsenäisesti olemassa. Sen sijaan tekijä tuomitaan olosuhteista ja tarkoitusperistään riippuen eri rikoksista seuraavasti:

* Törkeä varkaus  tai sen yritys
: Mikäli tarkoituksena on varastaa irtainta omaisuutta, rikoksentekijä murtautuu asuttuun asuntoon ja varkaus on myös kokonaisuutena arvostellen törkeä.

* Varkaus  tai sen yritys
: Mikäli tarkoituksena on varastaa irtainta omaisuutta, mutta kyseessä ei ole asuttu asunto tai teko ei muuten täytä törkeän varkauden tunnusmerkistöä.

* Kotirauhan rikkominen 
: Mikäli tekijällä ei ole omaisuuden anastustarkoitusta vaan hän murtautuu tai tunkeutuu asuntoon esimerkiksi saadakseen yösijan tai häiritäkseen asukkaita.

* Vahingonteko 
: Murron yhteydessä rikottujen esineiden (lukko, ikkuna tai muuta) vahingoittamisesta, mikäli tekijää ei tuomita vakavammasta rikoksesta ja jos asianomistaja vaatii vahingonteosta rangaistusta. Jos tekijä tuomitaan varkaudesta, häntä ei sen lisäksi tuomita erikseen vahingonteosta. Vahingonteko rikosnimikkeenä tulee kysymykseen esimerkiksi tapauksessa, jossa tekijä murtautuu kaupan tuulikaappiin saadakseen lämpimän yösijan, mutta hänellä ei ole tarkoituksenaan varastaa mitään.

Murtovarkauksista epäillyiksi päätyneistä henkilöistä ulkomaalaisia oli poliisin tilaston mukaan noin 30–50 prosenttia ennen vuotta 2015. Poliisin 2015 antaman arvion mukaan Suomessa reilusti yli puolet tai jopa lähes 90 prosenttia murtovarkauksista saattoi olla ulkomaalaisten rikollisten tekemiä.

## Lähteet

## Aiheesta muualla
*
Taina Latvala

**Taina Latvala** (s. 24. syyskuuta 1982 Lapua) on suomalainen kirjailija, kolumnisti ja toimittaja.

Latvala valmistui filosofian maisteriksi vuonna 2008 Helsingin yliopistosta pääaineenaan kotimainen kirjallisuus. Opiskeluaikoinaan hän vei tekstejään kirjoittajaryhmä Nobelistiklubiin, joka oli tärkeä ponnahduslauta kirjailijan uralle. Latvala on opiskellut myös elokuvakäsikirjoittamista ja suorittanut Master of Arts -tutkinnon Manchesterissä. Opinnot olivat brittiläisen Salfordin yliopiston ja Tampereen ammattikorkeakoulun yhteishanke. Latvala valmistui koulusta heinäkuussa 2012.

Vuonna 2007 ilmestyi Latvalan novellikokoelman ja romaanin välillä liikkuva esikoisteos *Arvostelukappale*, jolle myönnettiin Kalevi Jäntin palkinto. Teos oli myös Helsingin Sanomien kirjallisuuspalkintoehdokkaana. Kirjan novelli ”Kuolemattomat” on käännetty saksaksi julkaisuun *die horen* (2008). Syksyllä 2009 ilmestyi Latvalan toinen teos *Paljastuskirja*, joka on satiirinen romaani iltapäivälehden toimittajan ja Ilkka Kanervan oloisen ulkoministeri Lasse Laxin suhteesta.

Latvalan kolmas teos *Välimatka* (2012) kertoo eteläpohjalaisesta äidistä ja hänen aikuisesta tyttärestään, jotka matkustavat Synkkylän kylästä Teneriffalle viettämään äidin 60-vuotissyntymäpäivää. Latvala dramatisoi romaaninsa näytelmäksi, jonka ensi-ilta oli Vaasan kaupunginteatterissa vuonna 2014. Vuonna 2015 ilmestyi Latvalan novellikokoelma *Ennen kuin kaikki muuttuu* ja vuonna 2018 romaani *Venetsialaiset*.

Latvalan novelleja on ilmestynyt antologioissa, muun muassa *Matkanovelleja*-kokoelmassa (WSOY 2013) ja *Maailma on sun* -antologiassa (Tammi 2014). Hän on kirjoittanut novellin Granta-aikakauskirjan erikoisnumeroon ”Parhaat nuoret suomalaiset kertojat”, johon valittiin 20 kirjailijaa. Numero ilmestyi syyskuussa 2014. Latvalan novelli ”Leikki” on käännetty ruotsiksi. Latvalan *Kekkosen tytär* voitti parhaan kotimaisen näytelmän Lea-palkinnon vuonna 2020.

Latvala on työskennellyt toimittajana Lapuan Sanomissa, Me Naisissa, Iltalehdessä ja Helsingin Sanomissa. Hän on kirjoittanut kolumneja sanomalehti Ilkkaan ja Sairaanhoitaja-lehteen.

Latvala asuu Helsingissä ja työskentelee vapaana kirjailijana. Hän on Suomen Kirjailijaliiton jäsen.

## Teokset
* 
* 
* 
* 
*
*

## Lähteet

## Aiheesta muualla
* Taina Latvalan MinäKertoja-blogi Imagen sivuilla
* Taina Latvala Prosak-proosaklubilla 19.3.2013 Kirjastokaista-video.
Hirvijoki

**Hirvijoki** tarkoittaa seuraavia asioita

## Kylät
* Hirvijoki, kylä Kauhavalla
* Hirvijoki, kylä Lapualla
* Hirvijoki, kylä Nummi-Pusulassa

## Joet
* Hirvijoki, Jalasjoen sivujoki Jalasjärvellä
* Hirvijoki, joki Varsinais-Suomessa, Maskun ja Nousiaisten kunnissa
* Hirvijoki, Kauhavanjoen sivujoki
* Hirvijoki, Lohjalla
* Hirvijoki, Kihniössä
* Hirvijoki eli Pilkonjoki, Ähtärissä
Tutteli Hammermann

**Tutteli Victoria Hammermann** (ent. **Marja Tutteli Tiivol**a, ent. **Mensonen** ent. **Helminen**) on Yleisradion entinen televisiokuuluttaja vuosilta 1974–1995. Sen jälkeen hän valmistui kiinalaisen lääketieteen terapeutiksi, jona hän toimi vuoden 2020 koronakevääseen saakka, jolloin jäi eläkkeelle. Hammermann kouluttautui alun perin sihteeriksi. 

Hammermann erotettiin Yleisradiosta pitämänsä kiistanalaisen kuulutuksen jälkeen. Erottamiseen johtanut kohu nousi 30. joulukuuta 1994, kun televisiossa esitettiin *[[Ilmestyskirja. Nyt.]]* -elokuva. Ennen elokuvan alkua Hammermann kertoi pitkässä kuulutuksessaan Vietnamin sodasta keräämiään tietoja. Kuulutuksessa hän toi ilmi omia mielipiteitään sodan syistä ja kertoi demokratian voittaneen. Tarkoituksena oli valistaa katsojia 25 vuotta aiemmin päättyneestä sodasta. Hammermann oli herättänyt keskustelua jo vuonna 1993 arvosteltuaan kuulutuksessaan Greenpeacesta kertovaa dokumenttielokuvaa varoittamalla katsojia sen yksipuolisuudesta.

Tutteli Hammermann on venäjänjuutalaista sukua isänsä puolelta.

## Lähteet
Volare (albumi)

**20 suosikkia – Volare** on Kai Hyttisen kokoelmalevy vuodelta 1997. Levy on Hyttiseltä toinen osa *[[20 suosikkia]]* -kokoelmalevysarjassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
László Cseh

**László Cseh** (s. 3. joulukuuta 1985 Budapest) on unkarilainen uimari, joka on menestynyt ennen kaikkea sekauinnissa. Hän on olympiamitalisti, maailmanmestari ja 400 metrin sekauinnin lyhyiden ratojen maailmanennätysmies. Hän on 188 cm pitkä ja painaa 82 kg.

## Ura ja saavutukset
Cseh voitti Ateenan olympialaisissa 2004 pronssia 400 metrin sekauinnissa Yhdysvaltain Michael Phelpsin viedessä kultaa. Pekingissä 2008 Cseh voitti hopeaa 200 ja 400 metrin sekauinnissa sekä 200 metrin perhosuinnissa. Kaikissa näissä lajeissa hän joutui antautumaan Michael Phelpsille. Lontoon kesäolympialaisissa 2012 Cseh voitti pronssia 200 metrin sekauinnissa, häviten jälleen kerran vain Phelpsille ja Ryan Lochtelle. Rio de Janeirossa 2016 hän sai Joseph Schoolingin jälkeen hopeaa 100 metrin perhosuinnissa.

Cseh voitti 400 metrin sekauinnin maailmanmestaruuden Montréalissa 2005 ajalla 4.09,63. Hän voitti 200 metrin perhosuinnin maailmanmestaruuden Kazanissa 2015 ajalla 1.53,48. Hän on saavuttanut pitkien ratojen MM-kilpailuissa lisäksi kuusi hopea- ja viisi pronssimitalia. Lyhyiden ratojen MM-kilpailuista hän on saanut kaksi hopeaa ja kaksi pronssia. Pitkien ratojen EM-kilpailuissa hän on voittanut viisi kertaa 200&nbsp;ja 400&nbsp;metrin sekauinnin, kaksi kertaa 200&nbsp;metrin perhosuinnin sekä kerran 100&nbsp;metrin selkäuinnin ja 100&nbsp;metrin perhosuinnin Euroopan-mestaruuden. Lyhyiden ratojen Euroopan-mestaruuksia hänellä on yhdeksäntoista.

Csehin nimissä ovat olleet aiemmin lyhyen radan maailmanennätykset sekä 200 metrin (1.52,99 Debrecenissä 13. joulukuuta 2007) että 400 metrin (3.57,27 Istanbulissa 11. joulukuuta 2009) sekauinneissa. Hän pitää hallussaan pitkän radan Euroopan-ennätyksiä 200 ja 400 metrin sekauinneissa sekä 200 metrin perhosuinnissa. Aiemmin hänen nimissään on ollut myös 400 metrin vapaauinnin Euroopan-ennätys. 

Csehin valmentajina toimivat György Turi ja Zoltán Nemes. Hän edustaa Köbányan uintiseuraa.

## Lähteet
*Tulokset ja ennätykset swimrankings.net -sivustolla 
*Tulokset the-sports.org- sivustolla 
### Viitteet

## Aiheesta muualla
* Virallinen kotisivu 
* http://www.swimrankings.net/index.php?page=athleteDetail&athleteId=1542518
Peukaloruuvi (albumi)

**Peukaloruuvi** on Jukka Kuoppamäen vuonna 1970 julkaistu kokoelma-albumi, joka koostuu PSO:lle vuosina 1966–1970 tehdyistä levytyksistä. Kokoelman myynti jäi vaatimattomaksi.

## Kappaleet
**A-puoli**
# 
# 
# 
# 
# 
# 
**B-puoli**
#
# 
# 
# 
# 
# 

## Lähteet
Hirvijoki (Varsinais-Suomi)

**Hirvijoki** (myös: **Valpperinjoki**) on Hirvijoen vesistön laskujoki Varsinais-Suomessa. Se saa alkunsa Mynämäessä sijaitsevasta Hirvijärvestä sekä alueen soilta. Joki kulkee Nousiaisten Valpperin kylän ja keskustan läpi Lemun ja Maskun peltoaukeille, joilta se laskee kuntien eteläpuolella sijaitsevaan Halkkoaukkoon. Aukko on osa Oukkulanlahden lintuvesialuetta, joka  on noin 900 hehtaarin laajuinen Metsähallituksen kosteikko-life -ohjelmaan kuuluva Natura-alue. Halkkoaukko on saarien sulkema, melko matala merenlahti, joka aukenee laajempaan ja syvempään Naantalinaukkoon.

## Joen sivuhaarat ja valuma-alue
Joen sivuhaaroja ovat muun muassa Lemussa virtaava Kuuvajoki sekä  Maskusta tuleva Maskunjoki, jotka yhtyvät jokeen 2,3 ja 1,2 kilometriä ennen sen suuta. Hieman ennen Maskunjoen suuta joesta erkanee pienempi Vähäjoki-niminen harra, joka laskee noin 500 metrin päähän pääuoman suusta, pienen Kirnusaaren länsipuolelle. Ainut järvi koko joen valuma-alueella on sen alkulähde, noin seitsemän hehtaarin suuruinen Hirvijärvi. Tämän vuoksi joen valuma-alueen järvisyys on erittäin pieni, vain 0,03 prosenttia. Pieni järvisyys tekee myös joen virtaaman vaihteluista suuria. Lisäksi valuma-alueesta jopa 35 prosenttia on peltoa.

## Vesistön tila
Kuuvanjoen varrella sijaitsee Lemun jätevedenpuhdistamo, johon johdetaan kaikki Lemun ja Askaisten puhdistetut jätevedet. Puhdistamon ja haja-asutuksen jätevesien lisäksi suurin osa joen ravinnekuormituksesta on Lounais-Suomen Ympäristökeskuksen mukaan peräisin maataloudesta. Arviolta 76 prosenttia jokeen tulevasta fosforista ja 67 prosenttia typestä on peräisin maataloudesta.

Nykyisellään Hirvijoki, Laajoki ja Mynäjoki kuljettavat mukanaan kymmenen prosenttia saaristomereen tulevasta vuotuisesta typpi- ja fosforikuormasta. Hirvijoen ravinnepitoisuudet ovat melko korkeat ja sen laatu on välttävä, joen latvavesillä jopa huono. Hirvijoen vuosittaiseksi fosforikuormitukseksi on arvioitu 5 tonnia ja typpikuormitukseksi 134 tonnia.  Tarkan ravinnekuormituksen arviointi on Hirvijoessa hankalaa, sillä sen virtaamaa ei seurata säännöllisesti, lisäksi ravinteiden määrä vaihtelee runsaasti vuodesta ja vuodenajasta toiseen. Typpi- ja fosforipitoisuuksien arvellaan kuitenkin joessa pysyneen samankaltaisina ainakin 1960-luvulta asti.

## Lähteet

## Aiheesta muualla
*
Dysnomia

**Dysnomia** voi tarkoittaa ainakin seuraavia asioita:
* Dysnomia, kääpiöplaneetta Eriksen kuu
* Dysnomia, kreikkalaisen Eris-jumalattaren lapsi
* Dysnomia, nimeämisen tai sanan löytämisen vaikeus
Versoix

**Versoix** on kaupunki Geneven kantonissa Sveitsissä. Versoix sijaitsee Genevenjärven länsirannalla vajaat 10 kilometriä Geneven keskustasta pohjoiseen. Vuoden 2022 lopussa kaupungissa oli 13&nbsp;337 asukasta. Kaupungin alue rajoittuu pohjoisessa Vaud’n kantoniin, idässä Genevenjärveen, etelässä Collex-Bossyn ja Genthodin kuntiin sekä lännessä Ranskaan.

## Liikenne
Moottoritie A1 kulkee Versoix’n kautta; tosin kunnan alueella ei ole liittymiä tielle. Genevenjärven rantaa seuraileva päätie 1 () kulkee kaupungin keskustan kautta. Versoix’n läpi kulkee SBB:n rautatie Genevestä Coppetin kautta Lausanneen. Kaupungin alueella on kaksi rautatieasemaa: *Versoix* ja *Pont-Céard*. Laivaliikenne Genevenjärvellä on ympärivuotista.

## Koulut
Versoix’ssa on neljä ala-asteen koulua: *Ami-argand*, *Bon Séjour*, *École Lachenal* ja *Monfleury*. Yläasteen koulu on nimeltään *Collège des Colombières*. Kaupungissa ei ole peruskoulua ylempiä kouluasteita, joten näitä varten opiskelijat joutuvat matkustamaan Geneveen. Yleisten peruskoulujen lisäksi Versoix’ssa on yksityiskoulu nimeltään *Collège du Léman*. Geneven yliopiston observatorio ja astrofysiikan laboratorio sijaitsevat paikkakunnalla.

## Talouselämä
Versoix on tunnettu suklaastaan: kaupungissa sijaitsevat sekä vuonna 1826 perustetun Favargerin että vuonna 1858 perustetun *Cartier Chocolatier*in pääkonttori ja tehtaat. Versoix’ssa pidetään joka kevät suklaafestivaalit. Vuonna 2007 maaliskuiseen festivaaliin osallistui noin 15&nbsp;000 kävijää.

## Hallinto
Versoix’n kunnanvaltuustossa on 27 paikkaa. Vuonna 2007 valitussa valtuustossa radikaalidemokraateilla on 7 paikkaa, kristillisdemokraateilla ja liberaaleilla molemmilla 6, vihreillä 5 sekä sosialisteilla kolme. Valtuuston jäsenistä 6 on naisia. Vuoden 2007 vaaleihin osallistui 35,1 % äänioikeutetuista, mikä oli hieman kantonin keskiarvoa vähemmän.

## Väestö

Vuonna 2007 Versoix’n 12&nbsp;468 asukkaasta 5&nbsp;990 oli miehiä ja 6&nbsp;478 naisia. Syntyperäisiä geneveläisiä oli 3&nbsp;845, muualta Sveitsistä muuttaneita 3&nbsp;464 ja ulkomaalaisia 5&nbsp;159. Ulkomaalaistaustaisista 2&nbsp;659 oli Euroopan unionin alueelta. Ulkomaalaistaustaisten alkuperämaista tärkeimmät olivat suuruusjärjestyksessä vuonna 2000 Ranska, Italia, Portugali, Iso-Britannia ja Espanja. Ranskalaisista yli puolella on Sveitsin kaksoiskansalaisuus, italialaisista hieman alle kolmasosalla. Muissa maahanmuuttajaryhmissä kaksoiskansalaisuus oli selkeästi harvinaisempi.

Versoix’n väestö on lisääntynyt voimakkaasti toisen maailmansodan jälkeen väestön lähes viisinkertaistuttua 50 vuodessa. Erityisesti 1960-luvulla suuri osa väestönkasvusta johtui maahanmuutosta.

## Lähteet

## Aiheesta muualla

* Versoix’n verkkosivut
Aga Khan III

**Sir Sultan Mahomed Shah** (; (2. marraskuuta 1877 Karachi, Brittiläinen Intia – 11. heinäkuuta 1957 Versoix, Sveitsi), tunnetaan nimellä **Aga Khan III** (), oli ismailiittišiiamuslimien nizari-lahkon 48. hengellinen johtaja (Aga Khan) eli imaami vuodesta 1885 kuolemaansa asti.

Aga Khan oli yksi Brittiläisessä Intiassa toimineen All India Muslim League -puolueen perustajista ja Kansainliiton presidenttinä vuosina 1937–1938.

Lahkon tapa oli, että vuosittain Aga Khan punnittiin julkisesti kultapunnuksin paitsi riemuvuosina timantein; näin saadut rahat käytettiin hyväntekeväisyyteen.

Testamentissaan Aga Khan III määräsi seuraajakseen pojanpoikansa Karim Al Husseini, josta tuli Aga Khan IV.

## Kunnianosoituksia

*  Intian keisarikunnan ritarikunnan komentaja (Yhdistynyt kuningaskunta, 1898)
*  Intian tähden ritarikunnan suurkomentaja (Yhdistynyt kuningaskunta, 1911)
*  Pyhän Mikaelin ja Pyhän Yrjön ritarikunnan suurristi (Yhdistynyt kuningaskunta, 1955)
*  Kuninkaallinen viktorialaisritarikunnan suurristi (Yhdistynyt kuningaskunta, 1923)
*  Kruunun ritarikunnan 1. luokka (Preussi)

## Lähteet

## Aiheesta muualla
* Prinsessa Aga Khan kertoo, Aamulehti, 30.11.1930, nro 324, s. 17, Kansalliskirjaston digitaaliset aineistot
The Essential Elvis Presley

__NOTOC__
**The Essential Elvis Presley** on vuonna 2007 julkaistu kahden CD:n kokoelma Elvis Presleyn tuotannosta.

## Kappaleet

### CD 1
#Suspicious Minds – 4:29 (James)
#Blue Suede Shoes – 1:58 (Carl Perkins)
#Jailhouse Rock – 2:37 (Leiber/Stoller)
#Love Me Tender – 2:45 (Elvis Presley/Matson)
#Don't Be Cruel – 2:04 (Blackwell/Presley)
#King Creole – 2:08 (Leiber/Stoller)
#Hard Headed Woman – 1:56 (Demetruis) 
#All Shook Up – 2:00 (Presley/Blackwell)
#Hound Dog – 2:16 (Leiber/Stroller)
#Too Much – 2:33 (Rosenberg/Weinman)
#Heartbreak Hotel – 2:10 (Axton/Durden/Presley)
#(Let Me Be Your) Teddy Bear – 1:48 (Mann/Lowe)
#(Let's Have A) Party – 1:26 (Robinson)
#That's All Right – 1:53 (Crudup)
#One Night – 2:33 (Bartholomew/King)
#(Now And Then There's) A Fool Such As I – 2:40 (Trader)
#A Big Hunk O' Love – 2:12 (Wyche/Scroeder)
#Wear My Ring Around Your Neck – 2:15 (Carroll/Moody)
#Crying in the Chapel – 2:23 (Glenn) 
#Stuck on You – 2:21 (Schroeder/McFarland)
#Wooden Heart – 1:58 (Wise/Weisman/Twomey/Kaempfert)
#Viva Las Vegas – 2:16 (Pomus/Shuman)
#(You're the) Devil in Disguise – 2:23 (Giant/Baum/Kaye)
#Guitar Man – 2:15 (Hubbard)
#A Little Less Conversation (JXL singleversio) – 3:30 (Davis)
**Bonuskappale:**
*26. Welcome to My World – 1:56 (Winkler/Hathcock)

### CD 2
#In the Ghetto – 2:57 (Davis)
#Burning Love – 2:50 (Linde)
#Always on My Mind – 3:37 (Carson/James/Christopher)
#The Wonder of You – 2:33 (Knight)
#I Just Can't Help Believin' – 4:34 (Weil/Mann/Hardin)
#There Goes My Everything – 2:45 (Frazier/Spreen)
#You Don't Have to Say You Love Me – 2:29 (Wickham/Napier-Bell/Donaggio/Pallavicine)
#An American Trilogy – 4:28 (Newsbury)
#Are You Lonesome Tonight? – 2:52 (Handman/Turk)
#My Boy – 3:18 (3:18) 
#Green Green Grass of Home – 3:35 (Putnam, Jr.)
#Can't Help Falling in Love – 3:01 (Peretti/Creatore/Weiss)
#Rock A Hula Baby – 1:56 (Wise/Weisman/Fuller)
#Return to Sender – 2:09 (Blackwell/Scott)
#Don't – 2:49 (Leiber/Stoller)
#(Marie's the Name) His Latest Flame – 2:10 (Pomus/Shuman)
#Good Luck Charm – 2:26 (Shroeder/Gold)
#Surrender – 1:51 (Pomus/Shuman)
#She's Not You – 2:08 (Pomus/Stoller/Leiber)
#A Mess of Blues – 2:38 (Pomus/Shuman)
#It's Now or Never – 3:15 (Schroeder/Gold)
#Fever – 3:33 (Davenport/Cooley) 
#Moody Blue – 2:53 (James)
#Way Down – 2:37 (Matine, Jr.)
#My Way – 3:49 (Paul Anka/Reaux/Francois)
**Bonuskappale:**
*26. If I Can Dream – 3:11 (Brown)
The Honeycombs

**The Honeycombs** oli brittiläinen popyhtye, joka oli suosionsa huipulla 1960-luvun puolivälissä. Yhtyeeseen kuuluivat kitaristi Martin Murray (s. 7. lokakuuta 1941), rumpali Ann Margot "Honey" Lantree (s. 28. elokuuta 1943), Annin veli, basisti John Lantree (s. 20. elokuuta 1940), komppikitaristi Alan Ward (s. 12. joulukuuta 1945) ja laulusolisti Dennis D’Ell (s. 10. lokakuuta 1943).

Yhtyeen suurin hitti oli ”Have I the Right?”, joka nousi vuonna 1964 Britanniassa ykköseksi, Yhdysvalloissa viidenneksi ja Suomessa 20:nneksi. Yhtye vieraili myös Suomessa maailmanlaajuisella kiertueella, esiintyen Helsingissä Tapanilan Urheilutalolla. Yhtyeen viimeinen hitti oli ”That’s the Way”, joka ylsi syksyllä 1965 Britannian singlelistan 12:nneksi. The Honeycombs hajosi vuonna 1967.

Yhtyeen nimi Honeycombs () viittasi sen ajan muodissa olleeseen korkeaksi tupeerattuun kampaukseen, jollainen Honey Lantreellakin oli.

## Diskografia
* The Honeycombs (1964)
* All Systems – Go! (1965)
* In Tokyo (1966)
* The Honeycombs (1990)
* All Systems – Go! (1990)
* In Tokyo (1991)

## Lähteet
Over-Nite Sensation

**Over-Nite Sensation** on Frank Zappan ja The Mothersien vuonna 1973 julkaistu albumi. Sitä nauhoitettiin maaliskuusta kesäkuuhun vuonna 1973 kolmessa eri studiossa: Bolic Soundissa Inglewoodissa, Whitneyssä Glendalessa ja Paramountissa Los Angelesissa.

Albumia pidetään Zappan uran käännekohtana ainakin kaupallisessa mielessä. Levy oli huomattavasti helpommin lähestyttävä kuin aikaisemmat, muttei poikennut kuitenkaan liikaa Zappan aikaisimpien levyjen musikaalisesta haastavuudesta. Kaikki kappaleet ovat "vain" 3–6 minuutin mittaisia, eikä instrumentaaliraitoja ole. Kappaleilta löytää vaikutteita progressiivisesta jazz-rockista kuten myös funkista ja muista tyyleistä. Sanoitukset olivat surrealistisia ja parodisia, käsitellen seksiä ("Dirty Love", "Zomby Woof" ja "Dinah-Moe Humm") tai yhteiskunnallisia asioita ("I'm The Slime") jne. Albumin tunnetuimpiin kappaleisiin kuuluvat "Montana", "Dirty love", I'm the Smile" sekä "Dinah-Moe Humm"

Over-Nite Sensation ja seuraava albumi Apostrophe ('), jotka nauhoitettiin samojen muusikkojen kanssa, olivat yhteisessä käsittelyssä Classic Albums -sarjassa Eagle Rock Entertainmentilta. Kyseinen jakso nähtiin myös Suomessa Yle Teemalta.

## Kappaleet
#"Camarillo Brillo" – 3:59 
#"I'm The Slime" – 3:34 
#"Dirty Love" – 2:58 
#"Fifty-Fifty" – 6:09 
#"Zomby Woof" – 5:10 
#"Dinah-Moe Humm" – 6:01 
#"Montana" – 6:35 

## Muusikot
*Frank Zappa – kitara, laulu
*George Duke – syntetisaattori, kosketinsoittimet
*Bruce Fowler – pasuuna
*Tom Fowler – bassokitara
*Ralph Humphrey – rummut
*Ricky Lancelotti – laulu
*Sal Marquez – trumpetti, laulu
*Jean-Luc Ponty – viulu
*Ian Underwood – klarinetti, huilu, saksofoni
*Ruth Underwood – lyömäsoittimet, marimba, vibrafoni
*Kin Vassy – laulu
*Tina Turner and the Ikettes - taustalaulu

## Listasijoitukset ja arvostelut
*Albumi nousi Billboard listan Pop Albumien listalla sijalle 32.
*All Music Guide:
Mikko Kuparinen

**Mikko Kuparinen** (s. 29. maaliskuuta 1977 Kerava) on suomalainen entinen jääkiekkoilija.

## Peliura
Kuparinen aloitti ammattilaisuransa HPK:n riveissä, pelattuaan kaksi kautta joukkueen A-junioreissa. Hän siirtyi jo kesken ensimmäisen SM-liigakautensa Pohjois-Amerikkaan IHL-liigaan. Kuparinen palasi kuitenkin jo seuraavana kautena HIFKin kokoonpanoon. Kuparisen kokemus kuitenkin herätti huomiota kykyjenetsijöiden parissa, ja Tampa Bay Lightning varasi hänet  numerolla 244 vuonna 1999.

Kuparinen palasi Pohjois-Amerikan kentille kaudeksi 1999–00, ja teki sopimuksen Tampa Bayn kanssa. Hän siirtyi joukkueen farmiseuraan ECHL:ään, mutta Tampa Bay ei nostanut häntä kertaakaan joukkueensa kokoonpanoon. Turhautuneena Kuparinen palasi kesken kauden 2001–02 Suomeen ja liittyi Ilveksen riveihin kevääseen 2003 asti. 2003–06 Kuparinen pelasi Ruotsin Elitserienissä Brynäs IF:ssä. Hän siirtyi tämän jälkeen Jokereihin kahden vuoden sopimuksella kaudella 2006–07. 

Kuparinen lopetti uransa kesken kauden 2008–09 lonkkavaivojen vuoksi. Urallaan 183 SM-liigaottelua pelannut Kuparinen keräsi pelaamissaan otteluissa yhteensä tehopisteet 10+24=34. SM-liigassa Kuparinen ehti pelaamaan Jokereiden lisäksi myös Ilveksen, HPK:n ja HIFK:n riveissä. Pohjois-Amerikassa Kuparinen pelasi sekä IHL:ssa että ECHL:ssa. Ruotsissa pelatessaan puolustaja edusti Brynäsiä.

Kuparinen oli koko uransa ajan lähinnä puolustava puolustaja, josta kertoo paljon uran aikana karttunut vähäinen pistesaldo.

## Lähteet
*Jatkoaika.com
*
Mikko Kuukka

**Mikko Kuukka** (s. 3. marraskuuta 1985 Hämeenkyrö) on suomalainen jääkiekkopuolustaja.

## Ura
### Seurajoukkueura
Kuukka pelasi kauden 2002–2003 Ilveksen A- ja B-junioreissa. Kesällä 2003 WHL-seura Red Deer Rebels varasi Kuukan.. Hän siirtyikin seuraavaksi kaudeksi Pohjois-Amerikan juniorisarjaan. Kuukka pelasi Red Deerissä kaksi kautta ja oli toisella kaudellaan seuran eniten peliaikaa saaneita puolustajia. Ilvekseen Kuukka palasi kaudeksi 2005–2006, kun hän teki kolmivuotisen sopimuksen joukkueen kanssa. Hänen sopimustaan jatkettiin vuodella toukokuussa 2007.

Kuukka loukkaantui pahasti kaudella 2008–2009, kun hänen polven ristisiteensa vaurioitui Antti Laaksosen taklauksesta lokakuussa ottelussa Lukkoa vastaan. Kuukka joutui sivuun koko loppukaudeksi, sillä vamma vaati puolen vuoden levon. Kuukan ura Ilveksessä jatkui kauteen 2009–2010, jonka jälkeen hän teki kaksivuotisen sopimuksen Lukon kanssa. Syyskuussa 2011 Kuukka joutui jälleen pitkäksi aikaa sivuun loukkaantumisen vuoksi.

Toukokuussa 2012 Blues ilmoitti Kuukan siirtyvän Espooseen. Alkuvuodesta 2014 Blues ja Kuukka solmivat kauden 2014–2015 kattavan jatkosopimuksen.

Lokakuussa 2014 Kuukka pelasi 400. ottelunsa SM-liigassa. 

Kaudeksi 2016-2017 Kuukka siirtyi JYPin organisaatioon jossa hän pelasi Mestistä JYP-Akatemiassa ja JYPin liigajoukkueessa. Hän oli tehnyt poikkeuksellisen debyyttiesityksen Mestis-sarjassa, yli 30-vuotiaana sekä 10 vuotta liigadebyytin jälkeen. Kaudella 2017-2018 Kuukka voitti JYPin kanssa CHL-mestaruuden helmikuussa 2018.

### Maajoukkueura
Kuukka pelasi kahdesti nuorten arvoturnauksissa. Hän edusti Suomea kertaalleen sekä alle 18-vuotiaiden että alle 20-vuotiaiden MM-kilpailuissa.

Kuukka sai ensimmäisen kerran kutsun aikuisten maajoukkueeseen joulukuussa 2009, kun Jukka Jalonen valitsi hänet Euro Hockey Tourille kuuluvaan Moskovan turnaukseen. Kuukka valittiin keväällä 2010 MM-kilpailujen leiriryhmään.

## Tilastot

## Lähteet

*
*
*

### Viitteet
Rollerball (vuoden 1975 elokuva)

**Rollerball** on vuonna 1975 ensi-iltansa saanut scifi-/toimintaelokuva, jonka ohjasi Norman Jewison. Elokuvan pääosassa esiintyy James Caan.

## Juoni
Elokuva sijoittuu lähitulevaisuuteen, jolloin sotia ei enää ole ja suuryhtiöt omistavat valtiot. Urheilulajejakin on vain yksi olemassa, kuulapallo (). Tämä väkivaltainen laji on sekoitus amerikkalaista jalkapalloa, motocrossia ja jääkiekkoa. Elokuva kertoo Jonathan E:stä, joka pelaa ammatikseen kuulapalloa, mutta lopettaminen on jo lähellä sillä ikä alkaa jo painaa. Yhtiön johto painostaa jo Jonathania lopettamaan, mutta hänellä on yksi unelma: mestaruus.

## Rooleissa

## Arvioita
*[[Video-opas|Video-oppaassa]]* vuodelta 1994 Esko Rautakorpi pitää *Rollerballia* tyylikkäästi toteutettuna mutta ylipitkänä elokuvana, jonka yhteiskunnallinen sanoma ei jaksa kantaa. Hän antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Serpien kylässä 8

**Serpien kylässä 8** on kahdeksas osa *Serpien kylässä* -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä-radio-ohjelmasta. Mukana ovat ohjelmat: *Jarrutusilta* sekä *Ammatit EU-aikana*. Tupla-CD:tä ei saa yksittäisenä, vaan se on mukana ainoastaan *Serpien kylässä Boxi 2*:ssa.
__notoc__
## Kappaleet

### CD 1: Jarrutusilta
#Ohjelman avaus
#Edellisen ohjelman yleisökilpailun palkintojenjako
#Onnekas ja vähemmän onnekas mies
#Siiri Hyhmä saapuu studioon
#SMP:n uutisia
#Kommenttia Kivikasvoista
#Tietokilpailukysymys
#Pelastustiedote
#Siiri Hyhmä kommentoi uutisia
#Mietaan mukana urheiluosastolla
#Dokulampussa Paavo Haavikko
#Heikki Haavisto -prismakiikari
#Tietokilpailukysymyksen vastaus
#Antti Hilanen saapuu studioon
#Murva Kalkun päätössanat

### CD 2: Ammatit EU-aikana
#Ohjelman avaus
#Tapani Kansa ja muutokset taksinkuljettajan työssä
#Studiojoukkue kommentoi
#Niilo Hilse ja eteisvahtimestarin arkea
#Sii Dapljuu Ledbiitter kommentoi
#Pär Sereikä ja hienostoravintolan uudet annokset
#Hannu Kerttula kommentoi
#Hannu Kerttula ja kutsu kertausharjoituksiin
#Kriitikko Pekka Majavan e-mail-viesti
#Kulttuurinurkkauksessa Kalle Kerrostalo
#Maailmankaikkeuden uusi Paavi Reino Virtanen 1
#Maailmankaikkeuden uusi Paavi Reino Virtanen 2
#Heikin päätössanat

## Aiheesta muualla
*Serpien kylässä huumorisarja huipentuu Serpibox 2 julkaisuun
*Viralliset Serpien kylässä-sivut
Peter Krause

**Peter Krause** (s. 12. elokuuta 1965) on yhdysvaltalainen näyttelijä. Hän on näytellyt muun muassa Nate Fisherin roolissa televisiosarjassa *[[Mullan alla]]*.

Krause syntyi Alexandriassa Minnesotassa ja oli alun perin innokas urheilija. Hän kiinnostui myöhemmin teatterista ja valmistui Gustavus Adolphus Collegesta vuonna 1987. Päätettyään koettaa onneaan näyttelijänä hän jatkoi opintojaan New Yorkin yliopistossa. Työskennellessään baarimestarina New Yorkissa Krause tutustui käsikirjoittaja Aaron Sorkiniin.

Krause on ollut roolistaan *Mullan alla* -sarjassa ehdolla Emmy-palkinnon ehdokkaana kolme kertaa (2002, 2003, 2006) ja kaksi kertaa Golden Globen saajaksi (2002, 2003). 

Krause esiintyi vuosina 1998–2000 Casey McCallin roolissa tilannekomediassa *Sports Night* ja siirtyi *Mullan alla* -sarjaan vuonna 2001. Vuosina 2007–2009 hän näytteli sarjassa *[[Dirty Sexy Money]]*. Lisäksi hän on esiintynyt muun muassa elokuvissa *[[Truman Show]]* (1998) ja *[[Beastly]]* (2011)*.* Krause näytteli Adam Bravermania *[[Samaa sukua]]* -sarjassa (2010–2015).

Vuodesta 2018 vuoteen 2025 Krause oli pääosassa Foxin draamasarjassa *[[9-1-1 (televisiosarja)|9-1-1]].*

## Lähteet

## Aiheesta muualla
*
Chetumal

**Chetumal** on kaupunki Jukatanin niemimaan itärannikolla Meksikossa. Se on Quintana Roon osavaltion pääkaupunki ja Othón P. Blancon kunnan hallinnollinen pääkaupunki. Vuonna 2014 kaupungin asukasluku oli 169&nbsp;700.

Chetumal sijaitsee Chetumalinlahden länsipuolella lähellä Rio Hondojoen suuta. Chetumal on alueella merkittävä satamakaupunki ja toimii Meksikon tärkeimpänä kauppapaikkana naapurivaltion Belizen kanssa. Sijaintinsa vuoksi kaupunki on altis trooppisille hirmumyrskyille. Hurrikaanit Janet ja Dean, molemmat viidennen luokan hirmumyrskyjä, tulivat maihin lähellä Chetumalia (vuosina 1955 ja 2007).

Esikolumbiaanisella ajalla mayakaupunki nimeltä Chactemal hallitsi nykyisen Quintana Roon eteläistä osaa ja Belizen koillisosaa. Tämän kaupungin oletetaan sijainneen Rio Hondon toisella puolella nykyisen Belizen alueella eikä samalla paikalla kuin nykyinen Chetumal.

Nyky-Chetumal perustettiin meksikolaisena satamakaupunkina vuonna 1898 nimellä **Payo Obispo**. Nimi muutettiin virallisesti Chetumaliksi vuonna 1936.

## Lähteet
Baltic Circle -festivaali

**Baltic Circle** on kansainvälinen nykyteatterifestivaali, joka järjestetään aina marraskuussa esityskohtaisissa tiloissa Helsingissä. 

## Toiminnan ydin

**Yhteistyö:** Baltic Circle toimii yhteistyössä eurooppalaisten ja kotimaisten teatterifestivaalien ja tuotantokeskusten kanssa.

**Kehittämistyö**: Festivaali järjestää koulutusta, seminaareja ja työpajoja sekä osallistuu julkiseen taidekeskusteluun. Keskeisintä kehittämistyötä on vuoropuhelu taiteilijoiden ja yleisön kanssa.

**Uudet tuotantomallit:** Festivaalilla nähdään Baltic Circlen omia tuotantoja sekä kansainvälisiä yhteistuotantoja, joissa Baltic Circle toimii osatuottajana. Baltic Circle pilotoi nykyteatteri- ja esitystaiteen residenssitoimintaa Suomessa.

**Kulttuurivaihto:** Baltic Circle tuo Suomeen kansainvälisiä vierailuesityksiä ja esittelee suomalaisen nykyteatterikentän uusia kykyjä.

**Diskurssi:** Baltic Circle on yhteisö, jossa taiteen tekijät ja yleisö voivat käydä keskustelua ja kyseenalaistaa sekä tutkia uusia näkökulmia taiteeseen ja ympäröivään maailmaan.

## Historia

Vuodesta 1996 Baltic Circle -hanke on edistänyt eurooppalaista kulttuurivaihtoa lähinnä Itämeren alueella. Taiteilijavaihto, draamakäännökset, kansainväliset yhteistuotannot sekä Euroopan tason kulttuurihankkeet ovat tärkeä osa Baltic Circlen toimintaa.
Baltic Circle -festivaaleja on järjestetty Helsingissä vuodesta 2000 alkaen ja vuodesta 2007 vuosittain. Festivaali esittelee nykyteatterin uusimpia suuntauksia ja toimii kohtaamis- ja verkostoitumispaikkana teatterin ammattilaisille ja yleisölle. 
Baltic Circle -hanketta on ollut luomassa joukko suomalaisia teatterin ammattilaisia, joita yhdistää halu tehdä taiteellisesti kunnianhimoista nykyteatteria ja siten myös taiteellisesti kunnianhimoisia nykyteatterifestivaaleja. Baltic Circle tekee yhteistyötä Pohjois- ja Itä-Euroopan teatterifestivaalien, tuotantokeskusten ja monien kulttuuri-instituuttien kanssa. Vuonna 2007 Baltic Circle saavutti pohjoismaisella ministerineuvostotasolla Ars Baltica -statuksen. Vuodesta 2007 lähtien se on ollut myös jäsenenä kansainvälisessä esittävien taiteiden nykytaideverkosto IETM:ssa (+400 jäsentä) sekä FIT (Festivals In Transition) -verkostossa.
Baltic Circle on toiminut pääjärjestäjänä ja osajärjestäjänä useissa EU-hankkeissa sekä saanut työstään Suomen Teatteriliiton tunnustuspalkinnon vuosina 2001 ja 2005. Tärkeimmät tukijat ovat Q-teatteri, Helsingin kulttuurikeskus, opetus- ja kulttuuriministeriö, EU:n Kulttuuriohjelma sekä Suomen Kulttuurirahasto.

## Aiheesta muualla

*balticcircle.fi
Serpien kylässä 7

**Serpien kylässä 7** on seitsemäs osa *Serpien kylässä* -sarjasta. Levyille on koottu radiosketsejä Pirkka-Pekka Peteliuksen ja Pedro Hietasen Yömyöhä-radio-ohjelmasta. Mukana ovat ohjelmat: *Usko tai älä usko* sekä *Tasa-arvo ja suvaitsevaisuus*. Tupla-CD:tä ei saa yksittäisenä, vaan se on mukana ainoastaan *Serpien kylässä Boxi 2*:ssa.
__notoc__
## Kappaleet

### CD 1: Usko tai älä usko
#Ohjelman avaus
#Kirkossakäyntigallupin tulokset
#Lars Leevi Leavings ja uskonnon moraali
#Aivo Kasvain ja voimistelureseptit
#Duo Helias 1
#Luojan kukku
#Duo Helias 2
#Heikki Haavi ja vakaumus
#Kustu Pyllin puheenvuoro
#Keeppu Rillin puheenvuoro
#SDP:n uutisia
#Jumalanpalvelusgallupin tulokset
#Imaamipappi Helias ja valaistuminen
#Petsku ja Komik, satir och erotik -elokuva
#Aivo Kasvain ja vaihtoehtoinen laulu 1
#Lyökää nyt saatanat puukolla
#Aivo Kasvain ja vaihtoehtoinen laulu 2
#Per-Erik Lungström ja mushna krirdi
#Siiri Hyhmän puheenvuoro
#Kuulemiin hyvät ystävät

### CD 2: Tasa-arvo ja suvaitsevaisuus
#Ohjelman avaus
#Ilkka "Susi" Kanerva
#Imaamipappi Helias saapuu studioon
#Tapani Kansa
#SDP:n, KOK:n ja SMP:n uutisia
#Pasi Kaunisto
#Hirvesmielet matkalla Hammelilleriin
#Imaamipappi Helias ja talviurheilu
#Tiri Tomba ja Mikko Juhantalon rinteessäpaneskelukurssi
#Armas Skörbän haastattelu 1
#Armas Skörbän haastattelu 2
#SFP:n, SMP:n ja KGB:n uutisia
#Jukka Kuoppamäen haastattelu
#Armas Skörbä saapuu studioon
#Oikein hyvää yötä ja liikunnallista loppua

## Aiheesta muualla
*Serpien kylässä huumorisarja huipentuu Serpibox 2 julkaisuun
*Viralliset Serpien kylässä-sivut
Unbreakable (Backstreet Boysin albumi)

**Unbreakable** on yhdysvaltalaisen poikabändi Backstreet Boysin kuudes studioalbumi, joka julkaistiin Jive Records -levy-yhtiön kautta 24. lokakuuta 2007, ensimmäisenä Japanissa. Kyseessä oli yhtyeen ensimmäinen albumi, jolla yksi sen alkuperäisjäsenistä, Kevin Richardson, ei enää ollut mukana erottuaan yhtyeestä kesällä 2006.

## Taustaa
Heinäkuussa 2007 julkistettiin, että Backstreet Boys julkaisee uuden albuminsa 30. lokakuuta 2007, heidän ensimmäinen uutta materiaalia sisältävä albuminsa kahteen vuoteen. Ennen kuin Brian ja A. J. julkistivat albumin nimen, 13. elokuuta 2007 albumin huhuttuja nimiä olivat muun muassa *End to Beginning* ja *Motivation*.

INROCK -lehden haastattelussa Brian sanoi uuden albumin sisältävän vaihtelevasti eri musiikkityylejä yhdistäen sekä yhtyeen 1990-luvun lopun levytyksistä tuttua soundia että tuoreemmilla tuotoksilla kuultua kitarapainotteista poprockia. Pojat auttoivat kirjoittamaan viisi albumin kappaletta (mukaan lukien "Intro").

2. lokakuuta 2007 kappaleet "Unmistakable" ja "Something That I Already Know" julkaistiin Promosquadin ja RateTheMusicin internet sivuilla. Seuraavana päivänä Japanilainen radioasema vuosi albumin intron sekä kappaleen "Everything But Mine".

Albumin päättävä kappale "Unsuspecting Sunday Afternoon" on pätkitty kahteen osaan. Ensimmäinen osa, minuutin kestävä a cappella versio kertosäkeestä eli "Intro", aloittaa albumin ja toinen osa, joka on kolmen ja puolen minuutin pituinen päättää albumin. Kaikki neljä jäsentä auttoivat kirjoittamaan kyseistä kappaletta.

## Singlet

Ensimmäinen single "Unbreakble" -albumilta oli oletettu toinen single, "Helpless When She Smiles". Kyseisen kappaleen musiikkivideo kuvattiin 13. marraskuuta 2007 Joshua Tree -kansallispuistossa, Kaliforniassa. Videon ensiesiintyminen oli Yahoo! Music -nettisivuilla 12. joulukuuta 2007.

## Unbreakable Tour -kiertue
Backstreet Boysit lähtivät kiertueelle 16. helmikuuta 2008 Tokyo Domesta, Tokiosta, Japanista ja päättyi 23. marraskuuta 2008 Hollywood Palladiumilla, Los Angelesissa.

Katso lisää täältä

## Kappalelista

### Deluxe-painos
*Sisältää kaikki neljätoista kappaletta tavalliselta painokselta.
*Kaksi bonuskappaletta.
*Deluxe sisältää myös julisteen ja erikoispaketoinnin.

### Aasian kiertue (rajoitettu erä)
#### Levy 1

#### Levy 2

## Listasijoitukset

## Julkaisupäivät

## Lähteet
Unbreakable

**Unbreakable** voi viitata:

## Elokuva ja televisio
* *[[Unbreakable – särkymätön]]*, vuonna 2000 julkaistun jännityselokuvan ohjannut M. Night Shyamalan
* ''Unbreakable'', brittiläinen tositelevisio-ohjelma

## Musiikki
### Albumit
* ''Unbreakable'', Backstreet Boysin albumi
* ''Unbreakable'', Dead or Aliven albumi
* ''Unbreakable'', Down to Nothingin albumi, tai sen nimikappale
* ''Unbreakable'', Fireflightin albumi, tai sen nimikappale (katso alta)
* ''Unbreakable'', Janet Jacksonin albumi
* ''Unbreakable'', MyChildren MyBriden albumi
* ''Unbreakable'', Primal Fearin albumi
* ''Unbreakable'', Scorpionsin albumi
* *[[Unbreakable - The Greatest Hits Vol. 1]]*, Westlifelta, tai sen nimikappale (katso alta)
* *[[Unbreakable: A Retrospective 1990–2006]]*, Afghan Whigsilta
* *Unbreakable*, The Working Hourilta

### Kappaleet
* "Unbreakable", Alicia Keysin kappale
* "Unbreakable", Evermoren kappale
* "Unbreakable", Fireflightin kappale
* "Unbreakable", Westlifen kappale
* "Unbreakable", Sinplusin kappale, joka edusti Sveitsiä Eurovision laulukilpailussa 2012
* "Unbreakable", Bon Jovin albumilta *[[Have a Nice Day (Bon Jovin albumi)|Have a Nice Day]]*
* "Unbreakable", Jade Valerien albumilta *[[Bittersweet Symphony (albumi)|Bittersweet Symphony]]*
* "Unbreakable", Michael Jacksonin albumilta *[[Invincible (Michael Jacksonin albumi)|Invincible]]*
* "Unbreakable", Sabatonin albumilta *[[The Art of War (Sabatonin albumi)|The Art of War]]*
Dawn of Victory

**Dawn of Victory** on power metal -yhtye Rhapsodyn vuonna 2000 julkaistu kolmas studioalbumi.

## Kappaleet
#"Lux Triumphans"  – 2:00     
#"Dawn of Victory"  – 4:47     
#"Triumph for my Magic Steel"  – 5:46     
#"The Village of Dwarves"  – 3:52     
#"Dargor, Shadowlord of the Black Mountain"  – 4:48     
#"The Bloody Rage of the Titans"  – 6:23      
#"Holy Thunderforce"  – 4:21      
#"Trolls in the Dark"  – 2:32      
#"The Last Winged Unicorn"  – 5:43      
#"The Mighty Ride of the Firelord"  – 9:15

## Kokoonpano
* Luca Turilli – kitara
* Fabio Lione – laulu
* Alex Staropoli – koskettimet
* Alessandro Lotta – basso
* Alex Holzwarth – rummut

### Vierailijat
* Robert Hunecke-Rizzo, Thomas Rettke, Miro Rodenberg, Cinzia Rizzo, Florinda Klevisser ja Helmstedt Kammerchoir Andreas Lamkenin johtamana – kuorot
* Constanze Backers – naislaulu
* Laurence Vanryne – lapsen ääni kappaleessa "Trolls in the Dark"
* Manuel Staropoli – nokkahuilu
* Maggie Ardorf – viulu
* Thunderforce – rummut

## Aiheesta muualla
* 
*
Marianne Timmer

**Maria Aaltje ("Marianne") Timmer** (s. 3. lokakuuta 1974 Sappemeer) on alankomaalainen pikaluistelija. Hän on kolminkertainen olympiavoittaja ja kolminkertainen maailmanmestari.

Ensimmäisen aikuisten arvokisamitalinsa Timmer voitti MM-kisoista 1997, missä hän voitti kultaa 1&nbsp;000 metrillä ja myöhemmin myös 1&nbsp;500 metrillä. Hän voitti myös Naganon olympialaisista 1998 kultaa sekä 1&nbsp;000 ja 1&nbsp;500 metrillä. Seuraavissa MM-kisoissa Heerenveenissä 1999 hän saavutti kultaa sprinttikisassa ja pronssia 500 metriltä.

Timmer voitti MM-kultaa Naganossa 2004 sprintistä, ja olympiakultaa 1&nbsp;000 metriltä Torinosta 2006, mikä on myös hänen viimeisin arvokisamitalinsa.

## Ennätykset
* 500 m: 37,87 (2002)
* 1000 m: 1.14,45 (2002)
* 1500 m: 1.57,58 (1998)
* 3000 m: 4.15,76 (2001)
* 5000 m: 7.53,32 (1994)

## Aiheesta muualla
* http://www.skateresults.com/skater/show/1082  
* http://www.timmerentimmer.com
* http://www.fotos.desg.de/athletes.php?showAthletes=all&id=107  \
*Virallisella verkkosivustolla hänen tiiminsä
Jukka Kuoppamäen parhaita vol. 1

**Jukka Kuoppamäen parhaita vol. 1** on iskelmälaulaja Jukka Kuoppamäen vuonna 1973 julkaistu kokoelma-albumi. Kuoppamäki sai albumista ensimmäisen kultalevynsä.

## Kappaleet
**A-puoli**
#Pieni mies
#Vain elämää
#Voi kaikki alkaa uudestaan
#Paljon sanomatta jää
#Kiskot vievät etelään
#Nouseva aurinko

**B-puoli**
#Pieni tyttöni mun
#Minä lähdin, sinä jäit
#Harmaat miehet
#Uinu poikani vain
#Marraskuun aamu
#Näin sävel soi

## Lähteet
Natascha McElhone

**Natascha McElhone** (alk. **Taylor)** (s. 14. joulukuuta 1971) on englantilainen näyttelijä, joka on esiintynyt muun muassa elokuvassa *[[Truman Show]]* ja televisiosarjassa *[[Californication (televisiosarja)|Californication]]*.

## Elämä
### Tausta
McElhone syntyi Hampsteadissa, Lontoossa journalistivanhemmille, jotka erosivat tyttären ollessa kaksivuotias. Hän harrasti irlantilaista tanssia kuusivuotiaasta 12-vuotiaaksi ja opiskeli St. Mary's Hall School for Girlsissä sekä myöhemmin London Academy of Music and Dramatic Artissa, josta hän valmistui vuonna 1993.

19. toukokuuta 1998 McElhone meni naimisiin plastiikkakirurgi Martin Hirigoyen Kellyn kanssa, joka kuoli 20. toukokuuta 2008 kotiportailleen Lontoossa. Parilla on kolme poikaa (s. 2000, 2003 ja 2008), joista nuorin syntyi viisi kuukautta isänsä kuoleman jälkeen.

### Ura
McElhone on saavuttanut mainetta sekä teatterista, televisiosta että elokuvista. Varhaiseen uraan kuuluu esiintyminen muun muassa televisiosarjassa *[[Bergerac]]* 19. tammikuuta 1991.

McElhone teki elokuvadebyyttinsä *[[Vuodet Picasson kanssa]] -*elokuvassa vuonna 1996. Toinen tunnettu elokuvarooli oli *Truman Show’ssa* vuonna 1998. 

Vuonna 2002 McElhone nähtiin elokuvassa *[[Solaris (vuoden 2002 elokuva)|Solaris]]*. Rooli toi hänelle ehdokkuudet Irlannin IFTA-palkintoon ja Academy of Science Fiction, Fantasy & Horror Filmsin Saturn-palkintoon.

## Aiheesta muualla

* 
* Natascha-mcelhone.net, ihailijasivu
Mariska Hargitay

**Mariska Magdolna Hargitay** (s. 23. tammikuuta 1964 Santa Monica, Kalifornia) on yhdysvaltalainen näyttelijä. Hargitay suoritti näyttämötaiteen pääaineopinnot UCLA:ssa. Hänet on palkittu Golden Globella ja Emmyllä. Hän on näytellyt televisiosarjassa *[[Kova laki: Erikoisyksikkö]]*

## Varhainen elämä

Mariska Hargitay syntyi ja kasvoi Los Angelesissa. Hänen äitinsä oli näyttelijä Jayne Mansfield ja isäpuoli Mickey Hargitay. Hargitay eli siinä uskossa, että Mickey Hargitay oli hänen biologinen isänsä, kunnes sai aikuisiällä tietää, että hänen biologinen isänsä on tosiasiassa brasilialais-italialainen laulaja Nelson Sardelli. Sardellilla ja Jayne Mansfieldillä oli suhde vuonna 1963 Mansfieldin ja Mickey Hargitayn avioeroprosessin aikaan.

## Ura

Mariska Hargitay esiintyy televisiosarjassa *Kova laki: Erikoisyksikkö* Hän esittää sarjassa etsivä Olivia Bensonina, joka on pisimpään yhtäjaksoisesti esitetty hahmo yhdysvaltalaisen televisiodraaman historiassa. Hargitay toimii sarjassa myös vastaavana tuottajana ja ohjaajana. Sarja on yli 500&nbsp;jaksollaan pisimpään jatkunut yhdysvaltalainen televisiodraama.

## Tunnustukset

Hänelle on myönnetty tähti Hollywood Walk of Famelle äitinsä Jayne Mansfieldin tähden viereen.

Hargitay on voittanut roolistaan Emmyn draamasarjan parhaana naisnäyttelijänä, Golden Globen parhaana naisnäyttelijänä televisiodraamassa, neljä Gracie Allen -palkintoa sekä kaksi People’s Choice -palkintoa suosikkinäyttelijänä draamasarjassa. Lisäksi hän on saanut roolistaan seitsemän muuta Emmy-ehdokkuutta sekä kuusi SAG-palkintoehdokkuutta.

## Hyväntekeväisyys

Hän perusti hyväntekeväisyysjärjestö Joyful Heart Foundationin vuonna 2004. Sen tehtävä on muuttaa yhteiskunnan suhtautumista seksuaaliseen väkivaltaan, perheväkivaltaan ja lapsiin kohdistuvaan väkivaltaan ja tukea selviytyjien toipumista. Tähän liittyen Hargitay tuotti HBO:n dokumenttielokuvan *I Am Evidence*, joka oli Peabody-ehdokas ja voitti vuoden 2019 Emmy-palkinnon parhaana dokumenttina.

Hargitayn yhteiskunnallinen vaikuttamistyö television ulkopuolella on tuonut hänelle useita tunnustuksia, kuten *[[Variety]]*-lehden Power of Women Karma -palkinnon, Children’s Advocacy Center of Manhattanin Good Sister -palkinnon, New York State Coalition Against Sexual Assaultin Special Ally -palkinnon sekä New York Women in Film and Television -järjestön Muse-palkinnon. 

## Yksityiselämä

Hargitay asuu New Yorkissa miehensä näyttelijä Peter Hermannin ja heidän kolmen lapsensa kanssa.

## Lähteet

## Aiheesta muualla
Jennifer Coolidge

**Jennifer Audrey Coolidge** (s. 28. elokuuta 1961 Boston) on parhaiten komediarooleistaan tunnettu yhdysvaltalainen näyttelijä. Hän on esiintynyt *[[American Pie (elokuvasarja)|American Pie]]* -elokuvissa, *[[Blondin kosto]]ssa* (2001), *[[Tuhkimotarina (vuoden 2004 elokuva)|Tuhkimotarina]]ssa* (2004), *[[Date Movie]]ssa* (2006), *[[Klik!|Klik!:ssä]]* (2006) ja *[[Epic Movie]]ssa* (2007).

Coolidge sai useita palkintoja 2020-luvulla Tanya McQuoidin roolista televisiosarjassa *[[The White Lotus]]*. Hän on aiemmin esiintynyt televisiosarjoissa *[[Seinfeld]]*, *[[Joey]]*, *[[Frasier]]* ja *[[Sinkkuelämää]]*. Hän on myös vieraillut sarjassa *[[Frendit]]* esittäen Monican ja Phoeben ärsyttävää "ystävää", ylimielistä ja itserakasta Amandaa, *[[Tyhjätaskut]]*-sarjassa puolalaista Sophie Kachinskyä sekä *[[Glee]]*-sarjan viimeisellä tuotantokaudella esittäen Whitney S. Pierceä, Britney Piercen äitiä.

## Lähteet

## Aiheesta muualla

* Kotisivut  
*
Haiti olympialaisissa

**[[Haiti]]** osallistui olympialaisiin ensimmäisen kerran Pariisin 1900 kesäolympialaisissa yhden miekkailijan voimin. Maan seuraava olympiaesiintyminen tapahtui samassa kaupungissa vuonna 1924. Se osallistui myös kaksiin seuraaviin kesäolympialaisiin, mutta vuoden 1932 jälkeen se oli mukana seuraavan kerran vasta Roomassa 1960 ja Münchenissä 1972. Vuodesta 1984 lähtien Haiti on ollut aina mukana kesäolympialaisissa, mutta talviolympialaisiin se ei ole osallistunut.

Haiti on saavuttanut kaksi olympiamitalia. Ensimmäisen mitalin saavutti Pariisin 1924 olympialaisten vapaakiväärin joukkuekilpailussa pronssia ampunut joukkue ja toisen Amsterdamin 1928 kisojen pituushypyn hopeamitalisti Silvio Cator.

## Mitalit lajeittain

## Mitalit olympialaisittain

## Olympiamitalistit

## Lähteet
Fred Phelps

**Fred Waldron Phelps, Sr.** (13. marraskuuta 1929 Meridian, Mississippi, Yhdysvallat – 19. maaliskuuta 2014) oli Westboron baptistikirkon johtaja. Ääriliike tunnetaan varsinkin vihamielisestä suhtautumisestaan homoseksuaaleihin.

Phelps oli entiseltä ammatiltaan lakimies. Hänestä tehtiin virallinen valitus 8. marraskuuta 1977, ja hänen oikeutensa harjoittaa ammattiaan Kansasissa evättiin pysyvästi 20. heinäkuuta 1979. 

Hänellä oli kolmetoista lasta.

Phelps aloitti homoseksuaaleihin näkyvän vastustamisen 1980-luvun loppupuolella. Hänen liikkeensä on julkisuudessa syyttänyt muiden muassa Suomea, Ruotsia ja Irlantia homokulttuurin edistämisestä. Juuri tästä rangaistuksina liike piti Intian valtameren maanjäristystä ja tsunamia (2004) sekä Jokelan kouluammuskelutapausta (2007).

Phelps, joka oli demokraattisen puolueen jäsen, oli ehdolla Kansasin kuvernööriksi, puolueensa ehdokkaaksi Yhdysvaltain senaattiin ja Topekan pormestariksi.

## Lähteet
Costa Rica olympialaisissa

**[[Costa Rica]]** osallistui olympialaisiin ensimmäisen kerran Berliinin 1936 kesäolympialaisissa. Säännöllisesti maa on ollut mukana kesäolympialaisissa Tokion 1964 kisoista lähtien. Maa on saavuttanut neljä olympiamitalia, ensimmäisen niistä Soulin 1988 kesäolympialaisissa. Talviolympialaisissa maa ei ole menestynyt.

Costa Rican ainoat olympiamitalit ovat yhden sisarusparin saavuttamia. Silvia Poll saavutti hopeaa 200 metrin vapaauinnissa Soulissa 1988. Hänen pikkusiskonsa Claudia Poll voitti saman lajin kultaa Atlantan 1996 olympialaisissa ja sai seuraavissa kisoissa kaksi pronssimitalia.

## Mitalit lajeittain

## Mitalit olympialaisittain

## Olympiamitalistit

## Lähteet
Susannah Harker

**Susannah Harker** (s. 26. huhtikuuta 1965 Lontoo) on brittiläinen näyttelijä. Hän oli ehdolla Bafta-palkinnon saajaksi vuonna 1991. 

Hän on esiintynyt television puolella mm. *[[House of Cards (vuoden 1990 televisiosarja)|House of Cardsissa]]* (1990) sekä *[[Ylpeys ja ennakkoluulo (vuoden 1995 televisiosarja)|Ylpeydessä ja ennakkoluulossa]]* (1995); elokuvista tunnetuimpia on *Vuodet Picasson kanssa* (1996). 

Myös Harkerin sisar Caroline on menestynyt näyttelijänuralla.

Harker oli naimisissa näyttelijä Iain Glenin kanssa vuodesta 1993, kunnes erosi vuonna 2004. Avioliitosta syntyi yksi poika, Finlay. 

## Aiheesta muualla
*